PRILOGA

Posebne ureditve za postopek predaje in prevzema sistema e-CODEX

1. UVOD

Postopek predaje in prevzema poteka med subjektom, ki upravlja sistem e-CODEX, in agencijo eu-LISA. Do predaje je subjekt, ki upravlja sistem e-CODEX, še naprej v celoti odgovoren zanj in zagotavlja, da se ne izvede nobena sprememba sistema e-CODEX in ne izda nobena nova programska oprema, razen za namene popravljalnega vzdrževanja sistema e-CODEX.

Cilj teh posebnih ureditev je določiti:

— podrobne ureditve za prenos sistema e-CODEX na agencijo eu-LISA,

— merila za uspešen postopek predaje in prevzema ter za uspešno dokončanje tega postopka in s tem povezano dokumentacijo,

— določbe o pravicah intelektualne lastnine ali pravicah do uporabe v zvezi s sistemom e-CODEX ter podporno programsko opremo, dokumentacijo in drugimi sredstvi (s seznama iz Priloge k Uredbi (EU) 2022/850 Evropskega parlamenta in Sveta (1)).

Na podlagi posebnih ureditev za postopek predaje in prevzema iz te priloge mora subjekt, ki upravlja sistem e-CODEX, v skladu s členom 10(1) Uredbe (EU) 2022/850 agenciji eu-LISA do 31. decembra 2022 predložiti skupni dokument o predaji. Predloga za ta skupni dokument o predaji je v dodatku k tej prilogi.

Komisija mora spremljati postopek predaje in prevzema, da se zagotovi pravilno izvajanje podrobnih ureditev za prenos sistema e-CODEX.

V skladu s členom 10(4) Uredbe (EU) 2022/850 agencija eu-LISA prevzame odgovornost za sistem e-CODEX na datum, ko Komisija razglasi uspešno dokončanje postopka predaje in prevzema, in sicer med 1. julijem 2023 in 31. decembrom 2023, ter po posvetovanju s subjektom, ki upravlja sistem e-CODEX, in agencijo eu-LISA.

2. GLAVNI MEJNIKI

(a) Rok za predložitev skupnega dokumenta o predaji: do 31. decembra 2022;

(b) postopek predaje in prevzema: v šestih mesecih po predložitvi skupnega dokumenta o predaji;

(c) uvodni sestanek o postopku predaje in prevzema poteka januarja 2023, o natančnem datumu pa se dogovorijo agencija eu-LISA, subjekt, ki upravlja sistem e-CODEX, in Komisija;

(d) prenos pristojnosti na agencijo eu-LISA: najpozneje do 31. decembra 2023, vendar ne pred 1. julijem 2023.

3. DEJAVNOSTI PREDAJE IN PREVZEMA

Postopek predaje in prevzema se začne, ko subjekt, ki upravlja sistem e-CODEX, agenciji eu-LISA predloži skupni dokument o predaji. Agencija eu-LISA mora preveriti in potrditi, da so v skupni dokument o predaji vključene vse ustrezne informacije, da se zagotovi uspešna predaja. Skupni dokument o predaji mora vsebovati podrobne informacije vsaj o naslednjih elementih:

(a) načrtovanju vseh dejavnosti, ki jih je treba izvesti, kot je določeno v tej prilogi, vključno s sestanki za uskladitev, usposabljanji, testiranjem itd.;

(b) vseh sredstvih in artefaktih, ki jih je treba predati ob začetku in ob koncu obdobja predaje (začetna predaja sredstev in končna predaja sredstev). Opredelitev pojmov „začetna predaja sredstev“ in „končna predaja sredstev“ je v dodatku k tej prilogi;

(c) vseh usposabljanjih, delavnicah, informativnih srečanjih in srečanjih za sledenje na delovnem mestu, ki bodo načrtovani;

(d) vseh delovnih postopkih, ki jih izvaja subjekt, ki upravlja sistem e-CODEX. Če ti postopki niso dokumentirani, jih je treba jasno opredeliti, dokumentirati in predati agenciji eu-LISA;

(e) kontaktnih podatkih vseh deležnikov v celotnem obdobju dejavnosti predaje in prevzema, skupaj z matriko vlog in odgovornosti;

(f) jasnih, preverljivih in objektivnih merilih uspešnosti za oceno postopka predaje in prevzema;

(g) specifikacijah za testiranje, namenjeno oceni pravilne izvedbe postopka prevzema;

(h) določbah o pravicah intelektualne lastnine ali pravicah do uporabe v zvezi s sistemom e-CODEX ter podporno programsko opremo, dokumentacijo in drugimi sredstvi s seznama iz Priloge k Uredbi (EU) 2022/850, ki agenciji eu-LISA omogočajo izvajanje njenih odgovornosti v skladu s členom 7 Uredbe (EU) 2022/850.

Namen skupnega dokumenta o predaji je zagotoviti orodje za pregleden, nemoten in popoln prenos storitev IT s subjekta, ki upravlja sistem e-CODEX, na agencijo eu-LISA, ki se izvede ob spremljanju s strani Komisije.

V njem so opisana vsa sredstva, ki jih morata za nemoten prenos vzpostaviti agencija eu-LISA in subjekt, ki upravlja sistem e-CODEX.

Primer strukture takšnega dokumenta je v dodatku k tej prilogi. Po potrebi se lahko prilagodi, vendar mora vsebovati podrobne informacije o elementih, naštetih v tem oddelku.

Subjekt, ki upravlja sistem e-CODEX, in agencija eu-LISA do 30. junija 2023 pripravita poročili o predaji oziroma prevzemu z rezultati izvedenih dejavnosti, da lahko Evropska komisija do 31. julija 2023 obvesti Evropski parlament in Svet o postopku predaje in prevzema (glej točki 5 in 6 te priloge).

O obliki in načinu prenosa (npr. skupni prostor za sodelovanje, kakršni so predhodna programska oprema Basic Support for Cooperative Work, Komunikacijsko-informacijsko središče za uprave, podjetja in državljane – CIRCABC, dostop do sedanjih odložišč itd.) vsakega artefakta se sporazumno dogovorita agencija eu-LISA in subjekt, ki upravlja sistem e-CODEX, ob upoštevanju ciljnega sistema, ki se bo uporabljal v okolju agencije eu-LISA.

Infrastrukturne in varnostne zahteve za vsako sredstvo se obravnavajo v dokumentaciji zadevnega sestavnega dela in/ali seminarja.

Neizčrpen seznam sestavnih delov sistema e-CODEX, podporne programske opreme, dokumentacije in drugih sredstev je predstavljen v naslednji preglednici.

Zbirna preglednica sestavnih delov, artefaktov in podpornih dejavnosti pri predaji:

Sestavni del Artefakti Podpora pri predaji Elementi, ki jih je treba razviti in upravljati orodje za upravljanje konfiguracije Configuration Management Tool (CMT) izvorna koda podatkovna zbirka konfiguracij in dokumentacija o pModes posnetek podatkovne zbirke v začetni in končni fazi predaje dokumentacija seminar CMT razvoj in vzdrževanje, namestitev, konfiguracija, upravljanje in odpravljanje težav osrednja testna platforma (Central Testing Platform – CTP) izvorna koda dokumentacija posnetek podatkovne zbirke v začetni in končni fazi predaje dokumentacija seminar CTP razvoj in vzdrževanje, namestitev, konfiguracija, upravljanje in odpravljanje težav strežnik za odložišča (trenutno: Nexus) odložišča seminar Razvoj in infrastruktura strežnik za integracijo (trenutno: Jenkins) integracijski elementi odložišče za izvorno kodo (trenutno: Gitblit) izvorna koda spletišče e-CODEX vsebina spletišča e-CODEX seminar Pregled sistema e-CODEX Elementi, ki jih je treba razviti in dobaviti arhitektura e-CODEX spletišče e-CODEX dokumentacija dokumentacija seminar Pregled sistema e-CODEX nabor programske opreme konektorja za vsak sestavni del (konektor, odjemalec, vtičnik, varnostno knjižnico, pripomočke, itd.): izvorna koda dokumentacija dokumentacija seminar Konektor sheme primerov uporabe: — evropski plačilni nalog — spori majhne vrednosti — evropski nalog za prijetje — denarne kazni — medsebojna pravna pomoč — Okvirni sklep 909 (zaporne kazni) — zakonski spori — nalog EU za zamrznitev bančnih računov — register oporok — vročanje pisanj sheme model poslovnega procesa osnovno besedišče e-pravosodja EU (dostop se odobri prek orodja Metadata Workbench) dokumentacija seminar Sheme Drugi elementi kartice e-CODEX vse kartice, vključno z vsemi statusi (za namene upravljanja znanja) seminar Konektor posnetek podatkovne zbirke z vsemi podatki časovni načrt za nabor programske opreme konektorja e-CODEX spletišče e-CODEX seminar Konektor varnostne zahteve za e-CODEX dokument seminar Konektor

4. DEJAVNOSTI

(a) Usposabljanja

Subjekt, ki upravlja sistem e-CODEX, pripravi seznam modulov usposabljanja, da se zagotovi popoln prenos znanja na agencijo eu-LISA.

Za vsak modul usposabljanja in seminar vsi udeleženi akterji opredelijo gradivo za usposabljanje in potrebe načrtovanja ter se dogovorijo o njih. Če agencija eu-LISA meni, da je to potrebno, se ji zlasti dovoli, da zaprosi za dodatne module usposabljanja in seminarje ter jih je deležna.

V skupnem dokumentu o predaji se podrobno opredelijo posebni načrti in razporedi usposabljanja, praktičnih srečanj in srečanj za sledenje na delovnem mestu (v okviru katerih se ekipa agencije eu-LISA lahko uči z opazovanjem tehnične ekipe subjekta, ki upravlja sistem e-CODEX).

Minimalen, neizčrpen seznam usposabljanj, ki jih je treba zagotoviti, je v naslednji preglednici:

Naslov Vsebina modula Vrsta dokumentov Modul gradiva za usposabljanje 1: seminar Pregled sistema e-CODEX Na tem prvem seminarju bodo udeleženci usvojili splošen pregled nad sistemom e-CODEX, vključno s pregledom osnovne arhitekture e-CODEX, splošnimi načeli e-CODEX in kratkim zgodovinskim pregledom nastanka sistema e-CODEX. Modul temelji predvsem na teoretičnih dejstvih. predstavitev PPT in učno gradivo e-CODEX Modul gradiva za usposabljanje 2: seminar Konektor Na tem seminarju bo udeležencem poglobljeno pojasnjen nabor programske opreme konektorja, vključno z njegovo različno opremo in sestavnimi deli, ter v kakšni povezavi je s prehodom. Modul je sestavljen iz teoretičnega dela, praktičnega usposabljanja in enega ali več neobveznih srečanj za sledenje na delovnem mestu, vključno z namestitvijo, odpravljanjem napak in tehnično podporo. predstavitev PPT in učno gradivo e-CODEX Modul gradiva za usposabljanje 3: seminar Sheme Na tem seminarju se bodo udeleženci seznanili s podatkovnimi shemami, ki jih je razvil subjekt, ki upravlja sistem e-CODEX. Poudarek bo tudi na orodju Metadata Workbench, v katerem se upravlja osnovno besedišče e-pravosodja EU, in tehniki modeliranja poslovnih procesov. Modul je sestavljen iz teoretičnega dela, praktičnega usposabljanja in enega ali več neobveznih srečanj za sledenje na delovnem mestu. predstavitev PPT in učno gradivo e-CODEX Modul gradiva za usposabljanje 4: seminar CMT Na tem seminarju se bodo udeleženci seznanili s funkcijami in postopki orodja za upravljanje konfiguracij Configuration Management Tool (CMT). CMT je spletno orodje za upravljanje zbiranja podatkov o udeležencih in distribucije konfiguracijskih datotek e-CODEX. Modul je sestavljen iz teoretičnega dela, praktičnega usposabljanja in enega ali več neobveznih srečanj za sledenje na delovnem mestu. predstavitev PPT in učno gradivo e-CODEX Modul gradiva za usposabljanje 5: seminar CTP Na tem seminarju se bodo udeleženci seznanili s funkcijami in postopki osrednje testne platforme in strategijo testiranja. CTP zagotavlja popolno testno okolje e-CODEX in spletni vmesnik za pošiljanje in prejemanje prilagodljivih testnih sporočil. Modul je sestavljen iz teoretičnega dela, praktičnega usposabljanja in enega ali več neobveznih srečanj za sledenje na delovnem mestu. predstavitev PPT in učno gradivo e-CODEX Modul gradiva za usposabljanje 6: seminar Razvoj in infrastruktura Na tem seminarju bodo udeleženci nadalje razpravljali o temah razvoja in infrastrukture, kot je upravljanje strežnika za odložišče. Modul je sestavljen iz teoretičnega dela, praktičnega usposabljanja in enega ali več neobveznih srečanj za sledenje na delovnem mestu. predstavitev PPT in učno gradivo e-CODEX Modul gradiva za usposabljanje 7: seminar Razhroščevanje Na tem seminarju se bodo udeleženci seznanili z odkrivanjem in odpravljanjem morebitnih napak v sistemu e-CODEX ter reševanjem težav, vključno z obravnavanjem prošenj za podporo. Modul je sestavljen iz teoretičnega dela, praktičnega usposabljanja in enega ali več neobveznih srečanj za sledenje na delovnem mestu. predstavitev PPT in učno gradivo e-CODEX

(b) Preglednost postopka predaje in prevzema

Postopek predaje in prevzema mora biti za končne uporabnike pregleden, da čim manj vpliva na njihove delovne postopke in vsakodnevne dejavnosti. Subjekt, ki upravlja sistem e-CODEX, mora subjektom, ki upravljajo in/ali nameščajo odobrene dostopovne točke e-CODEX, zagotoviti in nuditi tehnično podporo, dokler agencija eu-LISA ne prevzame odgovornosti za sistem e-CODEX.

(c) Odgovornost agencije eu-LISA in subjekta, ki upravlja sistem e-CODEX, med postopkom predaje in prevzema

V skladu s členom 10(2) Uredbe (EU) 2022/850 je do predaje subjekt, ki upravlja sistem e-CODEX, še naprej v celoti odgovoren zanj in zagotavlja, da se ne izvede nobena sprememba sistema e-CODEX in ne izda nobena nova programska oprema, razen za namene popravljalnega vzdrževanja sistema e-CODEX.

Zato mora subjekt, ki upravlja sistem e-CODEX, v tem obdobju še naprej zagotavljati vzdrževanje sestavnih delov in podporo.

Subjekt, ki upravlja sistem e-CODEX, mora biti enotna kontaktna točka za vse prošnje za podporo, dokler agencija eu-LISA ne prevzame odgovornosti za sistem e-CODEX.

Agencija eu-LISA lahko zahteva, da se prošnje za podporo, ki jih prejme subjekt, ki upravlja sistem e-CODEX, preden agencija eu-LISA prevzame odgovornost za sistem e-CODEX, sporočijo imenovanemu osebju agencije eu-LISA, ki se mu omogoči, da spremlja korake, ki jih subjekt, ki upravlja sistem e-CODEX, sprejme za obravnavo prošenj.

Subjekt, ki upravlja sistem e-CODEX, reši vse prejete prošnje za podporo, preden agencija eu-LISA prevzame odgovornost za sistem e-CODEX. Le če je upravičeno iz objektivnih tehničnih razlogov, se lahko subjekt, ki upravlja sistem e-CODEX, z agencijo eu-LISA dogovori o predaji prošenj za podporo, ki jih je prejel, vendar jih ni mogel rešiti do prenosa odgovornosti za sistem e-CODEX na agencijo eu-LISA. Subjekt, ki upravlja sistem e-CODEX, zagotovi, da tak dogovor ne vpliva na končnega uporabnika in ne pomeni zamud pri reševanju prošenj za podporo. Dogovor se formalizira na podlagi 6. merila uspešnosti iz točke 5 te priloge.

Subjekt, ki upravlja sistem e-CODEX, agenciji eu-LISA predloži izčrpen seznam uporabnikov sistema e-CODEX, ki jih mora agencija eu-LISA v 30 dneh po prevzemu odgovornosti za sistem e-CODEX uradno obvestiti o tem prevzemu.

Subjekt, ki upravlja sistem e-CODEX, do 31. marca 2024 podpira agencijo eu-LISA in ji po potrebi pomaga.

Subjekt, ki upravlja sistem e-CODEX, bi lahko za vsak sestavni del predlagal seznam sprememb, ki jih je treba izvesti v zvezi s potrebami uporabnikov.

5. MERILA ZA USPEŠEN POSTOPEK PREDAJE

Merila Kazalnik spremljanja Način preverjanja Rok 1 Prenos znanja o različnih sestavnih delih sistema e-CODEX Vse usposabljanje je izvedeno. Prijavni obrazci so izpolnjeni, gradivo za usposabljanje pa je predano agenciji eu-LISA. Do 1. julija 2023 2 Prenos vseh sestavnih delov sistema e-CODEX Vsa sredstva so dobavljena in popolna. Izrecna potrditev agencije eu-LISA Do 1. julija 2023 3 Tehnična stabilnost sistema e-CODEX (vsi sestavni deli) Zadnji dve različici, ki ju je izdelal subjekt, ki upravlja sistem e-CODEX. Stabilna različica sistema e-CODEX, kar pomeni paket, ki se lahko uvede v produkciji in zagotavlja celovitost vseh izmenjav, ki potekajo na tej različici. Do 31. decembra 2022 4 Dodelitev zadostnih virov v agenciji eu-LISA Agencija eu-LISA je Komisiji in subjektu, ki upravlja sistem e-CODEX, sporočila sestavo ekipe za e-CODEX (vključno s tehniki, ki se bodo usposobili). Uradno obvestilo agencije eu-LISA Komisiji in subjektu, ki upravlja sistem e-CODEX Do 1. januarja 2023 5 Prenos pravic intelektualne lastnine in pravic do uporabe Izvedena je predaja sistema e-CODEX ter podporne programske opreme, dokumentacije in drugih sredstev s seznama iz Priloge k Uredbi (EU) 2022/850, vključno z vsemi pravicami intelektualne lastnine in pravicami do uporabe. 1. Izčrpna izjava subjekta, ki upravlja sistem e-CODEX, o pravicah intelektualne lastnine in pravicah do uporabe v zvezi z vsemi sestavnimi deli sistema e-CODEX ter podporno programsko opremo, dokumentacijo in drugimi sredstvi s seznama iz Priloge k Uredbi (EU) 2022/850. 2. Izjava subjekta, ki upravlja sistem e-CODEX, da lahko sam in njegovi člani zakonito prenesejo vse pravice intelektualne lastnine in pravice do uporabe iz točke 1 na agencijo eu-LISA na način, ki agenciji eu-LISA omogoča izvajanje njenih odgovornosti v skladu s členom 7 Uredbe (EU) 2022/850. 3. Izjava subjekta, ki upravlja sistem e-CODEX, o popolnem in brezplačnem prenosu vseh pravic intelektualne lastnine in pravic do uporabe iz točke 1 na agencijo eu-LISA. Do datuma skupnega poziva subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema 6 Rešitev vseh prošenj za podporo, ki jih prejme subjekt, ki upravlja sistem e-CODEX, preden agencija eu-LISA prevzame odgovornost za sistem e-CODEX Vse prošnje za podporo, ki jih prejme subjekt, ki upravlja sistem e-CODEX, preden agencija eu-LISA prevzame odgovornost za sistem, so rešene ali pa je sklenjen dogovor o prevzemu prošenj, ki ga potrdi agencija eu-LISA. 1. Seznam nerešenih prošenj za podporo, ki ga izdela subjekt, ki upravlja sistem e-CODEX. 2. Dogovor med subjektom, ki upravlja sistem e-CODEX, in agencijo eu-LISA o prevzemu prošenj z izrecno izjavo subjekta, ki upravlja sistem e-CODEX, da dogovor ne vpliva na končnega uporabnika in da ne pomeni zamud pri reševanju prošenj za podporo. Do datuma skupnega poziva subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema 7 Dogovor subjekta, ki upravlja sistem e-CODEX, in agencije eu-LISA o uspešnem dokončanju postopka predaje in prevzema Dogovor subjekta, ki upravlja sistem e-CODEX, in agencije eu-LISA o izpolnitvi meril za uspešen postopek predaje in uspešno dokončanje tega postopka Skupni poziv subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema Med 1. julijem in 31. decembrom 2023

6. MERILA ZA USPEŠEN POSTOPEK PREVZEMA

Namen postopka predaje in prevzema je za vsak artefakt in vsako preneseno sredstvo zagotoviti, da agencija eu-LISA po zaključku postopka testiranja pravilno prevzame sistem e-CODEX, poslovno znanje, tehnično znanje ter dobre prakse in tehnike, povezane s storitvami, ki jih zagotavlja subjekt, ki upravlja sistem e-CODEX.

Postopek testiranja prevzema zajema izvedbo testnih scenarijev, pripravljenih za dokazovanje, da je agencija eu-LISA pridobila poslovno znanje in je pripravljena za dejavnosti, ki naj bi jih prevzela. Podrobnosti testiranja določi subjekt, ki upravlja sistem e-CODEX.

Če izvedba testa ni uspešna, se stopnja vpliva določi, kot sledi:

Stopnja vpliva Vpliv na storitev 1 Storitve ni mogoče izvajati. 2 Ene ali več ustreznih storitev ni mogoče pravilno izvajati in težave ni mogoče zaobiti. 3 Manjši vpliv na eno ali več ustreznih storitev.

Testni scenariji morajo zajemati specifične postopke, uporabne za sredstva, ki se bodo prevzela. Testne scenarije je treba razvrstiti pod glavne postopke; z izvedbo vseh testnih scenarijev glavnega postopka se dokaže stanje pripravljenosti agencije eu-LISA.

Izvajanje testiranja se zaključi, ko so izpolnjena vsa naslednja merila uspešnosti:

(a) ni aktualnih napak s stopnjo vpliva 1. Če se odkrije napaka s stopnjo vpliva 1: (i) test se prekine; (ii) napaka se odpravi; (iii) neuspeli testni scenarij in vsi povezani scenariji se ponavljajo, dokler se napaka ne odpravi; (iv) test se uspešno zaključi;

(b) ni aktualnih napak s stopnjo vpliva 2;

(c) največ 10 % testnih scenarijev je ocenjenih z napakami s stopnjo vpliva 3.

Zato morajo biti izpolnjena vsaj naslednja merila, kar mora agencija eu-LISA dokazati, in sicer v rokih, določenih v naslednji preglednici:

Merilo Kazalnik spremljanja Način preverjanja Rok 1 Prenos znanja o različnih sestavnih delih sistema e-CODEX Agencija eu-LISA je sodelovala na vseh izvedenih usposabljanjih. Potrditev agencije eu-LISA Do 1. julija 2023 2 Prenos vseh sestavnih delov sistema e-CODEX Prejeti so vsi viri in dokumenti so v celoti izpolnjeni. Potrditev agencije eu-LISA Do 1. julija 2023 3 Dodelitev zadostnih virov v agenciji eu-LISA 1. Do 1. januarja 2023 je zaposleno projektno osebje e-CODEX; 2. imenovan je vodja projekta; 3. imenovani so tehniki, ki se bodo usposobili. Potrditev agencije eu-LISA Do 1. januarja 2023 4 Ustanovitev svetovalne skupine za e-CODEX V skladu s členom 12 Uredbe (EU) 2022/850 je ustanovljena svetovalna skupina, med postopkom predaje in prevzema pa vsaj vsak drugi mesec potekajo sestanki. 1. Potrditev ustanovitve in sestave svetovalne skupine za e-CODEX s strani agencije eu-LISA ter zapisnik s prvega sestanka te skupine. 2. Zapisniki s prvih treh sestankov svetovalne skupine za e-CODEX. Za točko 1: do 28. februarja 2023; za točko 2: do 30. junija 2023 5 Ustanovitev odbora za upravljanje programa e-CODEX V skladu s členom 13 Uredbe (EU) 2022/850 je ustanovljen odbor za upravljanje programa e-CODEX ter se sestaja med predajo in prevzemom. 1. Potrditev ustanovitve in sestave odbora za upravljanje programa e-CODEX s strani agencije eu-LISA. 2. Zapisniki s sestankov odbora za upravljanje programa e-CODEX med postopkom predaje/prevzema. Za točko 1: do 1. januarja 2023; za točko 2: do 30. junija 2023 6 Prenos podatkov Vsi ustrezni podatki, med drugim kartice in poverilnice uporabnikov itd., so preneseni na agencijo eu-LISA v obliki posnetka podatkovne zbirke ali katere koli druge oblike, o kateri se dogovorita subjekt, ki upravlja sistem e-CODEX, in agencija eu-LISA. Potrditev agencije eu-LISA Do 1. julija 2023 7 Prenos zgodovine vseh težav V obliki posnetka podatkovne zbirke ali katere koli druge oblike, o kateri se dogovorita subjekt, ki upravlja sistem e-CODEX, in agencija eu-LISA. Potrditev agencije eu-LISA Do 1. julija 2023 8 Prenos nerešenih težav V obliki posnetka podatkovne zbirke ali katere koli druge oblike, o kateri se dogovorita subjekt, ki upravlja sistem e-CODEX, in agencija eu-LISA. Potrditev agencije eu-LISA Do datuma skupnega poziva subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema 9 Prenos upravljanja uporabnikov, vključno s končnimi uporabniki (dostop do CMT, CTP …) V obliki posnetka podatkovne zbirke ali katere koli druge oblike, o kateri se dogovorita subjekt, ki upravlja sistem e-CODEX, in agencija eu-LISA. Poverilnice so sporočene in uvožene v infrastrukturo agencije eu-LISA, nekateri končni uporabniki pa preverijo dostop do različnih sestavnih delov. Do 1. julija 2023 10 Prevzem dejavnosti službe za pomoč uporabnikom: — postopkov službe za pomoč uporabnikom, — obvladovanja incidentov, — tehnične podpore, — zahtevkov za storitev. Postopek je razumljen in vzpostavljeni so delovni postopki, s katerimi lahko ekipa za prevzem opravlja svoje vsakodnevne naloge. Orodje za ustvarjanje kartic je na voljo, dostopno in vse kartice so prenesene v orodje eu-LISA (namenski poštni predal, če obstaja, predloge za podporo, baza znanja za podporo itd.). Do datuma skupnega poziva subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema 11 Poverilnice za dostop do aplikacij Prenos seznamov uporabnikov in ustreznih poverilnic na agencijo eu-LISA ob upoštevanju varnostnih ukrepov in priporočil za to vrsto podatkov. Uporabniki so prejeli svoje poverilnice in informacije o povezavi. Do 1. julija 2023 12 Prevzem dejavnosti uvajanja Seznam nedokončanih zadev, načrti in vsa ustrezna dokumentacija o povezanih zahtevah za spremembo ali karticah Dejavnosti uvajanja so jasno opredeljene in načrtovano je dokončanje nedokončanih. Do 1. julija 2023 13 Prevzem razvojnih dejavnosti Seznam nedokončanih zadev, načrti in vsa ustrezna dokumentacija o povezanih zahtevah za spremembo ali karticah Razvojne dejavnosti so jasno opredeljene in načrtovano je dokončanje nedokončanih. Do 1. julija 2023 14 Prevzem dejavnosti testiranja Seznam nedokončanih zadev, načrti in vsa ustrezna dokumentacija o povezanih zahtevah za spremembo ali karticah Dejavnosti testiranja so jasno opredeljene in načrtovano je dokončanje nedokončanih. Do 1. julija 2023 15 Prevzem dejavnosti upravljanja sprememb in izdaj Seznam nedokončanih zadev, načrti in vse ustrezne zahteve za spremembo ali dokumentacija Vse nerešene zahteve za spremembo in načrti izdaj so prevzeti in vključeni v celoten načrt projekta. Do 1. julija 2023 16 Razpoložljivost infrastrukture in upravljanje infrastrukture Vse infrastrukturne zahteve so prejete in izvedene. Vsa opredeljena sredstva e-CODEX so na voljo in zagotovljena agenciji eu-LISA. Vsi sestavni deli so na voljo vsem deležnikom, kakor je potrebno. Kar zadeva razvojno infrastrukturo, agencija eu-LISA potrdi vzpostavitev in delovanje. Do 1. julija 2023 17 Upravljanje varnosti Vse varnostne zahteve in priporočila so sporočeni in se izvajajo s strani agencije eu-LISA. Na voljo mora biti naslednja dokumentacija: — varnostna politika, — varnostni načrt, — varnostni ukrepi za upravljanje uporabnikov, — načrt neprekinjenega poslovanja. Agencija eu-LISA bi morala potrditi njihovo izvajanje. Do 1. julija 2023 18 Komunikacijski načrt Pripraviti je treba komunikacijski načrt za obveščanje vseh uporabnikov in deležnikov o prihodnji spremembi ponudnikov storitev ter o novih komunikacijskih kanalih in postopkih. Obvestila, ki jih od agencije eu-LISA prejmejo vsi uporabniki in deležniki pred koncem obdobja predaje/prevzema, da se jih obvesti o novih delovnih postopkih: poverilnice, URL-ji, spletišča, orodje za ustvarjanje kartic … Do 1. julija 2023 19 Končna uskladitev podatkov Končna zapolnitev vrzeli v sredstvih, zagotovljenih agenciji eu-LISA na začetku postopka predaje/prevzema. 1. Preskus povezave z vsemi potrebnimi sestavnimi deli, ki jih potrebujejo uporabniki in deležniki (strežniki dosegljivi); 2. uvoz zadnjega stanja; 3. na strežnikih so, kadar je to ustrezno, nameščene vse potrebne posodobitve; 4. subjekt, ki upravlja sistem e-CODEX, po potrebi zagotavlja gesla agenciji eu-LISA; 5. razlika med prvotnim paketom, ki je bil agenciji eu-LISA predan na začetku postopka predaje/prevzema, in paketom ob koncu postopka, je uvožena v ustrezno infrastrukturo. 1. julij 2023 20 Dogovor subjekta, ki upravlja sistem e-CODEX, in agencije eu-LISA o uspešnem dokončanju postopka predaje in prevzema Dogovor subjekta, ki upravlja sistem e-CODEX, in agencije eu-LISA o izpolnitvi meril za uspešen postopek predaje in uspešno dokončanje tega postopka Skupni poziv subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema Med 1. julijem in 31. decembrom 2023

7. PRAVICE INTELEKTUALNE LASTNINE ALI PRAVICE DO UPORABE

Subjekt, ki upravlja sistem e-CODEX, prenese na agencijo eu-LISA pravice intelektualne lastnine in pravice do uporabe v zvezi s sistemom e-CODEX ter podporno programsko opremo, dokumentacijo in drugimi sredstvi s seznama iz Priloge k Uredbi (EU) 2022/850 do datuma skupnega poziva subjekta, ki upravlja sistem e-CODEX, in agencije eu-LISA Komisiji, naj razglasi uspešno dokončanje postopka predaje in prevzema.

Agencija eu-LISA te pravice prejme brezplačno in brez kakršnih koli omejitev ter postane njihova edina lastnica.

Agencija eu-LISA še naprej zagotavlja te sestavne dele programske opreme in njihove poznejše različice v okviru javne licence Evropske unije (EUPL).

8. ČASOVNICA

Časovnica, ki je odvisna od razpoložljivosti vsakega subjekta (subjekta, ki upravlja sistem e-CODEX, in agencije eu-LISA), bo pregledana in potrjena na prvem sestanku za opredelitev obsega.

Trajanje seminarjev (okvirno):

Sestavni del Podpora pri predaji Trajanje (okvirno) Zaporedje Elementi, ki jih je treba razviti in upravljati orodje za upravljanje konfiguracije Configuration Management Tool (CMT) dokumentacija seminar CMT 2 dneva 4. osrednja testna platforma (CTP) dokumentacija seminar CTP 2 dneva 5. strežnik za odložišča (trenutno: Nexus) seminar Razvoj in infrastruktura 2 dneva 6. strežnik za integracijo (trenutno: Jenkins) odložišče za izvorno kodo (trenutno: Gitblit) Elementi, ki jih je treba razviti in dobaviti arhitektura e-CODEX dokumentacija seminar Pregled sistema e-CODEX 4 dnevi 1. nabor programske opreme konektorja dokumentacija seminar Konektor 20 dni 2. sheme primerov uporabe dokumentacija seminar Sheme 10 dni 3.

9. Struktura poročila o predaji, ki ga predloži subjekt, ki upravlja sistem e-CODEX

V poročilu o predaji so vse dejavnosti, izvedene v okviru predaje, povzete v naslednjih oblikah:

(a) seznam sredstev in artefaktov, zagotovljenih agenciji eu-LISA ob koncu obdobja predaje;

(b) opis in vsebina vseh delavnic, organiziranih med predajo;

(c) seznam predstavitev in povezanih dokumentov, vročenih na delavnicah;

(d) seznam usvojenega znanja;

(e) seznam nerešenih zadev ob koncu predaje;

(f) zaključek in pripravljenost agencije eu-LISA.

10. Struktura poročila o prevzemu, ki ga predloži agencija eu-LISA

Glavni izdelek, ki ga agencija eu-LISA pripravi v tej fazi, je poročilo o prevzemu. Ta dokument med drugim vsebuje informacije o:

(a) izjavi o pripravljenosti za prevzem projekta;

(b) dokazih za vsak postopek, da je agencija eu-LISA dejansko pripravljena za prevzem dejavnosti;

(c) načrtu testiranja, ki se izvede, in rezultatih vsakega testa. Testiranje mora zajemati vsa sredstva in dejavnosti, ki so izvedeni v tem obdobju in v skladu z merili za dokončanje opredeljeni zgoraj v tem dokumentu.

Poročilo o prevzemu mora vsebovati vsaj naslednje točke:

(a) varnostni ukrepi;

(b) prenos in pridobivanje znanja: (i) prenos dokumentacije; (ii) prenos podatkov; (iii) prenos kartic (rešenih in nerešenih); (iv) tehnični sestanki; (v) srečanja za usposabljanje; (vi) srečanje za praktično usposabljanje; (vii) srečanja za sledenje na delovnem mestu; (viii) če je ustrezno, srečanja za vzporedno predhodno testiranje;

(c) vzpostavljeni postopek, kadar je to ustrezno;

(d) dokončanje postopka prevzema in presečni ukrepi: (i) povezljivost sistema e-CODEX (vsi potrebni sestavni deli so dosegljivi); (ii) vzpostavljene varnostne kopije podatkov; (iii) na strežnikih so nameščene vse potrebne posodobitve; (iv) prenos poverilnic in gesel.

DODATEK STRUKTURA SKUPNEGA DOKUMENTA O PREDAJI Dnevnik sprememb dokumenta Izdaja Datum izdaje Spremenjeni odstavki Spremembe KAZALO 1. REFERENČNI IN VELJAVNI DOKUMENTI 51 1.1 Referenčni dokumenti 51 1.2 Veljavni dokumenti 51 2. TERMINOLOGIJA 51 2.1 Okrajšave in kratice 51 3. UVOD 51 3.1 Namen dokumenta 51 3.2 Ciljna skupina 51 4. PREDPOSTAVKE IN TVEGANJA 52 4.1. Predpostavke in predpogoji 52 4.2 Tveganja 52 5. PRISTOP K PREDAJI IN PREVZEMU 52 5.1 Uvodni sestanek 52 5.2 Sestanki za uskladitev 52 5.3 Načrt predaje 52 5.4 Začetna predaja sredstev 53 5.4.1 Aplikacije 53 5.4.2 Dokumentacija 53 5.4.3 Postopki 53 5.4.4 Seznam nedokončanih zadev (zahtev za spremembo, kartic, težav itd.) 53 6. KONČNA PREDAJA SREDSTEV 53 6.1 Aplikacije 53 6.2 Dokumentacija 53 6.3 Postopki 53 6.4 Seznam nedokončanih zadev (zahtev za spremembo, kartic, težav itd.) 53 7. PRENOS ZNANJA 53 8. KONTAKTNI PODATKI ZA PREDAJO 53 9. KONTAKTNI PODATKI ZA PREVZEM 53 10. INFRASTRUKTURNE POTREBE V AGENCIJI EU-LISA 53 10.1 Aplikacije 53 10.2 Zahteve glede strojne opreme/sistema 54 10.3 Trgovski izdelki 54 11. VARNOSTNE ZAHTEVE 54 12. ČASOVNI RAZPORED DELAVNIC 54 12.1 Splošna delavnica o vseh storitvah 54 12.2 Delavnice o službi za pomoč uporabnikom in upravljanju 54 12.3 Delavnice o nameščanju in testiranju 54 12.3.1 Nameščanje 54 12.3.2 Testiranje 55 12.3.3 Delavnice o drugih temah 55 12.3.4 Delavnice za vprašanja in odgovore ter sledenje na delovnem mestu 55 13. MERILA ZA USPEŠEN POSTOPEK PREDAJE IN ZA USPEŠNO DOKONČANJE TEGA POSTOPKA 55 14. OBDOBJE SLEDENJA NA DELOVNEM MESTU, PRENOS ODGOVORNOSTI IN PODPORA V OBDOBJU PO PREDAJI 55 15. NAČRTOVANJE 55 15.1 Načrtovanje na visoki ravni 55 15.2 Podrobno načrtovanje 55 16. NAČRT TESTIRANJA PREVZEMA 55 17. MATERIAL V ZVEZI S PREDAJO 56 18. DOLOČBE O PRAVICAH INTELEKTUALNE LASTNINE IN PRAVICAH DO UPORABE 56 Seznam preglednic (neobvezno) Preglednica 1: Referenčni dokumenti Preglednica 2: Veljavni dokumenti Preglednica 3: Okrajšave in kratice Opomba: besedilo, vključeno v naslednjih oddelkih dokumenta, je navedeno le kot primer za pojasnilo. Subjekt, ki upravlja sistem e-CODEX, in ekipe agencije eu-LISA lahko strukturo po potrebi prilagodijo glede na izvajanje svojih dejavnosti, vendar mora vsebovati podrobne informacije o elementih iz oddelka 3 Priloge. 1. REFERENČNI IN VELJAVNI DOKUMENTI 1.1 Referenčni dokumenti ID Naslov Sklic Različica Preglednica 1: Referenčni dokumenti 1.2 Veljavni dokumenti ID Naslov Sklic Različica Preglednica 2: Veljavni dokumenti 2. TERMINOLOGIJA 2.1 Okrajšave in kratice Okrajšava ali kratica Pomen Preglednica 3: Okrajšave in kratice 3. UVOD 3.1 Namen dokumenta [Namen tega dokumenta je opisati pristop, ki se bo uporabil za postopek predaje in prevzema sistema e-CODEX. Predaja in prevzem zajemata prenos vseh dokumentov in paketov aplikacij ter prenos znanja s subjekta, ki upravlja sistem e-CODEX, na agencijo eu-LISA.] 3.2 Ciljna skupina [V ta oddelek se doda seznam ciljnih skupin.] 4. PREDPOSTAVKE IN TVEGANJA 4.1 Predpostavke in predpogoji [V tem oddelku je treba jasno opredeliti in navesti predpostavke in predpogoje, ki jih opredelita subjekt, ki upravlja sistem e-CODEX, in agencija eu-LISA.] 4.2 Tveganja [Subjekt, ki upravlja sistem e-CODEX, in agencija eu-LISA bosta sprejela vse potrebne ukrepe za uspešen postopek predaje in prevzema ter zmanjšanje tveganj. O vsakem tveganju, ki ga ni mogoče ublažiti in ki vpliva na izid postopka predaje in prevzema, se čim prej obvesti Komisijo.] Tveganje Lastnik tveganja Blažitev 5. PRISTOP K PREDAJI IN PREVZEMU [Cilj predaje je: — fizična predaja vsega potrebnega materiala (programskih paketov, dokumentacije, kartic itd.); — prenos znanja o aplikacijah z delavnicami za usposabljanje in sledenjem na delovnem mestu; — prenos znanja o upravljanju z delavnicami za usposabljanje in sledenjem na delovnem mestu; — prenos odgovornosti za vse storitve s subjekta, ki upravlja sistem e-CODEX, na agencijo eu-LISA; cilj dejavnosti prevzema je prenos in pridobivanje znanja s: — sodelovanjem pri prenosu znanja, podpori in usposabljanju, ki ga izvaja subjekt, ki upravlja sistem e-CODEX; — analizo in oceno stanja in uporabnosti prevzetih informacij. Če se ugotovi, da je treba kakršne koli informacije izboljšati, se o tem obvesti Komisijo; — organizacijo, spremljanjem in izpopolnitvijo vzporednega predhodnega testiranja projekta, če je ustrezno; — sodelovanjem na ad hoc tehničnih sestankih s subjektom, ki upravlja sistem e-CODEX; — pripravo, vključevanjem in nalaganjem podatkov v orodja agencije eu-LISA.] 5.1 Uvodni sestanek [Vse dejavnosti predaje in prevzema se začnejo z uvodnim sestankom z vsemi deležniki. Na tem sestanku so predstavljeni vloge in odgovornosti ter načrtovanje na visoki ravni.] 5.2 Sestanki za uskladitev [Redno (na dva tedna) z vsemi deležniki potekajo sestanki za usklajevanje upravljanja, da se spremlja stanje v zvezi z dejavnostmi predaje in prevzema ter se subjektu, ki upravlja sistem e-CODEX, in agenciji eu-LISA omogoči uskladitev njunih dejavnosti.] 5.3 Načrt predaje [V načrtu predaje, tj. v tem dokumentu, so opisane vse dejavnosti predaje.] 5.4 Začetna predaja sredstev [Začetna predaja vsega materiala je načrtovana ob začetku postopka predaje in prevzema. Vključuje vsaj: najnovejšo različico paketa aplikacij (vključno z dokumentacijo), posodobljeno programsko opremo in popis dokumentacije ter izvleček podatkovne zbirke kartic (ali v drugi obliki).] 5.4.1 Aplikacije [Sem se doda seznam sredstev, ki jih je treba dobaviti.] 5.4.2 Dokumentacija [Sem se doda seznam sredstev, ki jih je treba dobaviti.] 5.4.3 Postopki [Sem se doda seznam sredstev, ki jih je treba dobaviti.] 5.4.4 Seznam nedokončanih zadev (zahtev za spremembo, kartic, težav itd.) [Sem se doda seznam sredstev, ki jih je treba dobaviti.] 6. KONČNA PREDAJA SREDSTEV [Ob prenosu odgovornosti subjekt, ki upravlja sistem e-CODEX, zagotovi končno (posodobljeno) različico vsakega sredstva, ki je bilo v obdobju predaje in prevzema spremenjeno, ter nov izvleček podatkovne zbirke kartic (ali v drugi obliki).] 6.1 Aplikacije [Sem se doda seznam sredstev, ki jih je treba dobaviti.] 6.2 Dokumentacija [Sem se doda seznam sredstev, ki jih je treba dobaviti.] 6.3 Postopki [Sem se doda seznam sredstev, ki jih je treba dobaviti.] 6.4 Seznam nedokončanih zadev (zahtev za spremembo, kartic, težav itd.) [Sem se doda seznam sredstev, ki jih je treba dobaviti.] 7. PRENOS ZNANJA [Predaja znanja subjekta, ki upravlja sistem e-CODEX, se opravi v okviru več delavnic in enega ali več srečanj za sledenje na delovnem mestu, ki potekajo v obdobju predaje in prevzema. S tem pristopom in podporo v obdobju po predaji bo zagotovljen popoln prenos znanja o upravljanju. Vse delavnice bodo temeljile na namenskih predstavitvah/dokumentih, ki so bili uporabljeni že za predhodna usposabljanja ali pa jih je subjekt, ki upravlja sistem e-CODEX, izdelal posebej za zadevne delavnice. Predstavitve se agenciji eu-LISA predložijo en teden pred vsako delavnico.] 8. KONTAKTNI PODATKI ZA PREDAJO [Tu se navedejo kontaktni podatki.] 9. KONTAKTNI PODATKI ZA PREVZEM [Tu se navedejo kontaktni podatki.] 10. INFRASTRUKTURNE POTREBE V AGENCIJI EU-LISA 10.1 Aplikacije 10.2 Zahteve glede strojne opreme/sistema 10.3 Trgovski izdelki 11. VARNOSTNE ZAHTEVE [V tem oddelku se opišejo ukrepi, ki jih sprejme agencija eu-LISA, in sicer naj se zajamejo naslednje točke: — splošno upravljanje varnosti na ravni projekta, — upravljanje varnosti na ravni sistema, ki zajema varnostne ukrepe na ravni celotnega sistema e-CODEX in vseh njegovih sestavnih delov, vključno z infrastrukturo, — upravljanje varnosti na ravni aplikacij, ki zajema aplikacije v okviru dejavnosti agencije eu-LISA, — upravljanje varnosti na ravni omrežja, — postopki upravljanja uporabnikov in postopki za upravljanje, posodabljanje in vzdrževanje seznama pooblaščenih uporabnikov, poverilnic uporabnikov, pravic dostopa in pooblastil. Poleg tega mora biti agencija eu-LISA sposobna na zahtevo predložiti naslednje dokumente: — varnostno politiko, — varnostni načrt, — varnostne ukrepe za upravljanje uporabnikov, — načrt neprekinjenega poslovanja, vključno z zahtevami glede načrta za vnovično vzpostavitev delovanja po nepredvidljivih dogodkih.] 12. ČASOVNI RAZPORED DELAVNIC 12.1 Splošna delavnica o vseh storitvah [Datum dodaj datum Trajanje dodaj trajanje Lokacija dodaj lokacijo Udeleženci vsi Področje uvod in funkcionalni pregled vseh aplikacij in storitev sistema e-CODEX] 12.2 Delavnice o službi za pomoč uporabnikom in upravljanju [Datum dodaj datum Trajanje dodaj trajanje Lokacija dodaj lokacijo Udeleženci ekipa službe za pomoč uporabnikom Področje podpora, obvladovanje incidentov, poročanje, obveščanje, upravljanje varnosti …] 12.3 Delavnice o nameščanju in testiranju 12.3.1 Nameščanje [Datum dodaj datum Trajanje dodaj trajanje Lokacija dodaj lokacijo Udeleženci tehnična ekipa Področje nameščanje izdaj in popravkov] 12.3.2 Testiranje [Datum dodaj datum Trajanje dodaj trajanje Lokacija dodaj lokacijo Udeleženci ekipa za testiranje Področje testiranje vseh aplikacij] 12.3.3 Delavnice o drugih temah [Datum dodaj datum Trajanje dodaj trajanje Lokacija dodaj lokacijo Udeleženci priložnostno Področje vsi preostali elementi] 12.3.4 Delavnice za vprašanja in odgovore ter sledenje na delovnem mestu [Datum dodaj datum Trajanje dodaj trajanje Lokacija dodaj lokacijo Udeleženci priložnostno Področje odvisno od teme] 13. MERILA ZA USPEŠEN POSTOPEK PREDAJE IN ZA USPEŠNO DOKONČANJE TEGA POSTOPKA [Navedejo se v skladu z merili, navedenimi v poglavjih 5 in 6 Priloge ter izvedbenem aktu iz člena 6(1), točka (b), Uredbe (EU) 2022/850 (2) *.] 14. OBDOBJE SLEDENJA NA DELOVNEM MESTU, PRENOS ODGOVORNOSTI IN PODPORA V OBDOBJU PO PREDAJI 15. NAČRTOVANJE 15.1 Načrtovanje na visoki ravni [Lahko je diagram s pomembnimi mejniki.] 15.2 Podrobno načrtovanje [V obliki datoteke mpp] 16. NAČRT TESTIRANJA PREVZEMA [Postopek testiranja prevzema zajema izvedbo testnih scenarijev, pripravljenih za dokazovanje, da je bilo poslovno znanje usvojeno in vzpostavljena pripravljenost za izvajanje dejavnosti, ki se bodo prevzele. Posamezen testni scenarij bo dodeljen določenim ekipam, člani vsake ekipe pa bodo morali sodelovati pri izvedbi določenih korakov. Naloga izvajalca testiranja je izvedba testnih scenarijev, kot je opredeljeno v tem načrtu testiranja, razlaga in dokumentiranje rezultatov vsakega testnega scenarija. Merila sprejemljivosti so opredeljena v Prilogi. Testni scenariji morajo zajemati vse točke, navedene v oddelku Pristop k predaji in prevzemu. Med postopkom predaje in prevzema se lahko načrt testiranja ustrezno izboljša in po potrebi se lahko dodajo podrobni testni scenariji. V poročilu o testiranju bodo navedeni rezultati vsakega testa.] 17. MATERIAL V ZVEZI S PREDAJO [Podroben seznam materiala, opredeljenega v okviru predaje in prevzema, ki bo na voljo agenciji eu-LISA.] 18. DOLOČBE O PRAVICAH INTELEKTUALNE LASTNINE IN PRAVICAH DO UPORABE [Izčrpna izjava subjekta, ki upravlja sistem e-CODEX, o pravicah intelektualne lastnine in pravicah do uporabe v zvezi z vsemi sestavnimi deli sistema e-CODEX ter podporno programsko opremo, dokumentacijo in drugimi sredstvi s seznama iz Priloge k Uredbi (EU) 2022/850. Izjava subjekta, ki upravlja sistem e-CODEX, da lahko sam in njegovi člani zakonito prenesejo vse zgoraj navedene pravice intelektualne lastnine in pravice do uporabe na agencijo eu-LISA na način, ki agenciji eu-LISA omogoča izvajanje njenih odgovornosti v skladu s členom 7 Uredbe (EU) 2022/850.]

(1) Uredba (EU) 2022/850 Evropskega parlamenta in Sveta z dne 30. maja 2022 o računalniško podprtem sistemu za čezmejno elektronsko izmenjavo podatkov na področju pravosodnega sodelovanja v civilnih in kazenskih zadevah (sistem e-CODEX) ter spremembi Uredbe (EU) 2018/1726 (UL L 150, 1.6.2022, str. 1).

(2) Uredba (EU) 2022/850 Evropskega parlamenta in Sveta z dne 30. maja 2022 o računalniško podprtem sistemu za čezmejno elektronsko izmenjavo podatkov na področju pravosodnega sodelovanja v civilnih in kazenskih zadevah (sistem e-CODEX) ter spremembi Uredbe (EU) 2018/1726 (UL L 150, 1.6.2022, str. 1).